EU Info KUTAK – 28.01.2016.

 **JOŠ 15 DANA DO ROKA ZA PRIJAVU NA NATJEČAJ**

**IZ EUROPSKOG FONDA ZA REGIONALNI RAZVOJ ZA**

**NABAVKU INFORMACIJSKO KOMUNIKACIJSKIH RJEŠENJA**

**NATJEČAJ NAZIVA: „Poboljšanje konkuretnosti i učinkovitosti malih i srednjih poduzetnika u područjima s razvojnim posebnostima kroz informacijske i komunikacijske tehnologije (IKT)**

**Rok za prijavu: 15.veljače 2016.g.**

Natječaj je namijenjen svim mikro, malim i srednjim poduzetnicima čije je sjedište i poslovanje registrirano na područjima s razvojnim posebnostima, odnosno područjima koja prema indeksu razvijenosti JLS ulaze u I.,II. ili III. Skupinu, a to je čitava Bjelovarsko-bilogorska županija. To znači da poduzetnici imaju mogućnost ulaganjem u nabavku informatičke opreme i programskih rješenja, edukaciju zaposlenih i uvođenje novih procesa u poslovanje poduzeća radi poboljšanja konkurentnosti, ostvariti potporu u visini čak do 90% ukupne vrijednosti ulaganja.

U okviru ovog natječaja prihvatljive aktivnosti su: uvođenje i primjena e–poslovnih rješenja putem IKT–a, integriranje poslovnih funkcija, učinkovita organizacija tijeka rada i poboljšanje interakcije s klijentima te poboljšanja tržišnog položaja poduzeća i povećanja njihove konkurentnosti, zatim pružanje e–usluga i uvođenje IKT–rješenja usmjerenih na procese u poduzeću.

Ukupan iznos raspoloživih bespovratnih sredstava koji se može dodijeliti po jednom poduzetniku iznosi od minimalno 100.000 do maksimalno 1.500.000 kuna.

# Objavljen raspored natječaja za podnošenje proejktnih prijedloga

#  iz Programa Europa za građane

# rok za podnošenje projektnih prijedloga do 1. ožujka 2016.

Izvršna agencija za obrazovne, audio-vizualne i kulturne politike objavila je [raspored natječaja](http://eacea.ec.europa.eu/europe-for-citizens/funding_en) za prvi ovogodišnji rok za podnošenje projektnih prijedloga u okviru programa Europa za građane 2014-2020.
Projektni prijedlozi trebaju biti podneseni elektronskim putem najkasnije 1. ožujka 2016. godine do 12 sati.
Bespovratna sredstva dodijeljuju se za aktivnosti: 1. Europsko sjećanje – projekti se moraju provoditi u razdoblju 01. kolovoza 2016. do 31. siječnja 2016. 2. Demokratski angažman i građansko sudjelovanje - što uključuje bratimljenje gradova koji imaju zajedničke interesne poveznice, umrežavanje gradova sa inicijativom za pokretanje zajedničkih sektorskih razvojnih programa, te ostali razvojni projekti civilnog društva.

Adela Zobundžija, projekt menadžer, Pro Konzalting d.o.o. Bjelovar / A. Mihanovića 8c